Predkladacia správa

Uznesením vlády č. 250/2005 bolo podpredsedovi vlády a ministrovi hospodárstva uložené predložiť na rokovanie vlády správu o výsledkoch jeho rokovaní o odstavení blokov JE V1 Jaslovské Bohunice.

Slovenská republika v roku 1999 sa uznesením vlády č. 801/1999 zaviazala odstaviť
1. blok JE V1 do 31. 12. 2006 a 2. blok tejto elektrárne do 31. 12. 2008. Týmto deklarovala plnenie záväzku vyplývajúceho z Prístupovej zmluvy Slovenskej republiky k Európskej únii. Koncom  roka 2004 a začiatkom roka 2005 spoločnosť RELKO, na podnet SE, a.s., spracovala štúdiu,  kde bolo konštatované, že pri postupnom odstavení JE V1 je zvýšená miera bezpečnostného rizika. Za účelom riešenia tejto problematiky zahájila expertná misia Ministerstva hospodárstva Slovenskej republiky sériu rokovaní, ktorej cieľom bolo získať stanoviská členských krajín. Dňa 8.4.2005 sa uskutočnilo v Bruseli rokovanie na najvyššej úrovni medzi podpredsedom vlády a ministrom hospodárstva SR Pavlom Ruskom a komisárom pre energetiku Európskej komisie Andrisom Piebalgsom.
	
Predmetom predkladaného materiálu sú závery rokovaní expertnej misie a podrobná správa o rokovaní na najvyššej úrovni zahrňujúca vývoj diskusie na príslušnú tému.

Vzhľadom na informatívnu povahu materiálu tento nepodlieha medzirezortnému pripomienkovému konaniu.